10. Tlač

10.1 Ukážka zlomov strán

Pred tlačou musíme vhodne rozmiestniť dokument na tlačových stranách. Zadajte príkaz Ukážka zlomov strán. Excel zobrazí vašu tabuľku, tak ako bude vytlačená. Stránky sú modro orámované. Modré umiestnenie zlomov strán môžete meniť tak, že ich myšou presuniete.

 Príkaz Vložiť(Zlom strany rozdelí stranu na štyri strany (resp. dve strany, ak kurzor bol v stĺpci A). Teraz môžeme myšou presúvať okraje, ako aj deliace línie.

Keď sa prepneme do normálneho zobrazenia príkazom Normálne, tak rozdelenie dokumentu do strán zostane zachované. V normálnom zobrazení hranice medzi stranami sú čiarkované čiary.

 Oblasť tlače


Ak chcete tlačiť len časť hárku, túto oblasť vyberte a zadajte príkaz Oblasť tlače(Nastaviť. Od tejto chvíle sa všetky tlačové operácie týkajú vybranej oblasti, pokiaľ nedefinujete inú oblasť tlače, alebo ju nezrušíte príkazom Oblasť tlače(Vymazať.


Ako oblasť tlače môžete nastaviť aj nesúvislú oblasť. Každá súvislá časť tejto nesúvislej oblasti bude umiestnená na samostatnej strane.

10.2 Ukážka pred tlačou


Príkazom alebo tlačidlom Ukážka pred tlačou zobrazíte dokument tak, ako bude vytlačený, vrátanie hlavičiek a okrajov. Aj v tomto zobrazení môžete dokument upravovať. K dispozícii je panel nástrojov s nasledujúcimi tlačidlami:

Ďalšia

Umožňuje listovať v dokumente smerom dopredu. 

 Predchádzajúca

Umožňuje listovať v dokumente smerom dozadu. 

Lupa

Zväčší sa mierka zobrazenia. Ďalším klepnutím sa vrátite k pôvodnej mierke. 

Tlačiť

Umožňuje tlačiť priamo z ukážky pred tlačou, čo aj odporúčame používať.

Nastavenie strany

Otvorí okno Nastavenie strany, v ktorom môžete nastaviť parametre strany.

Okraje

Zapne alebo vypne zobrazenie okrajov. Ak sú okraje zobrazené, môžete ich myšou presúvať.

Normálne zobrazenie / Ukážka zlomov strán

Prepína do zobrazenia, ktoré je napísané na tlačidle. Nápisom tlačidla je zobrazenie inverzné k zobrazeniu, v ktorom ste boli pred vstupom do Ukážky pred tlačou.

Zavrieť

Prepína do zobrazenia, v ktorom ste boli pred vstupom do Ukážky pred tlačou.

10.3 Nastavenie strany


Príkazom alebo tlačidlom Nastavenie strany otvoríte okno, v ktorom môžete nastaviť parametre strany. Okno má štyri karty: Strana, Okraje, Hlavička alebo päta, Hárok.

Strana


Táto karta je najdôležitejšia. Obsahuje nasledujúce komponenty:

Orientácia 

Prepínačom môžete určiť orientáciu strany na Výšku alebo na Šírku.

Mierka

Má dva prepínače: 

1. prepínač umožňuje Upraviť na x % normálnej veľkosti.
2. prepínač umožňuje Napasovať na x Strán (vodorovne a) zvislo y. 

Veľkosť papiera

Môžete vyberať v zozname štandardných veľkostí ako: A4, rôzne druhy obálok, atď.

Kvalita tlače

Nastavuje rozlíšenie pri tlači v bodoch na palec. Čím vyššie číslo, tým kvalitnejšia je tlač.

Číslo prvej strany

Do pola napíšete číslo, aké sa má objaviť na prvej vytlačenej strane. Ak ponecháte voľbu automaticky, tak bude týmto číslom jednička.

Tlačiť

Vytlačí dokument.

Ukážka pred tlačou

Prepne do zobrazenia Ukážka pred tlačou.

Možnosti

Otvorí známe okno Vlastnosti tlačiarne.

Okraje


Okraje sme sa naučili meniť presúvaním myšou. K presnému nastaveniu okrajov slúži karta Okraje, ktorú už dobre poznáme z Wordu. Tabuľku môžeme Centrovať na strane zaškrtnutím políčok Vodorovne a/alebo Zvislo.

Hlavička alebo päta


Keď prepnete na túto kartu zistíte, že implicitne žiadna hlavička a päta nie sú definované. V otváracích zoznamoch Hlavička a Päta sa ponúkajú niektoré základné varianty. Ak s nimi nie ste spokojný, pravdepodobne si vytvoríte vlastné varianty hlavičky. 
Vlastná hlavička


Stlačením tlačidla Vlastná hlavička, otvoríte okno Hlavička, ktoré sa skladá z troch samostatných textových plôch Ľavá sekcia, Stredná sekcia a Pravá sekcia. Text hlavičky zapisujete do jednotlivých sekcií. Tie sú umiestnené do hlavičky a zarovnané tak, ako to vyplýva z ich názvu. 

Text formátujeme pomocou tlačidla Písmo. Číslo strany, počet strán súboru, dátum, čas, názov súboru alebo názov hárku vložíte stlačením zodpovedajúceho tlačidla na paneli nástrojov nachádzajúcom sa priamo v okne. 

Hárok


Táto karta má mimoriadne postavenie, lebo niektoré jej časti nie sú vždy viditeľné. Závisí to, odkiaľ zavoláte okno Nastavenie strany. Karta má nasledujúce časti:

Oblasť tlače

V textovom poli sa zobrazuje definovaná oblasť tlače. Ak nie je definovaná, môžete ju v textovom poli definovať, respektíve editovať a to buď napísaním, alebo známou metódou zbalenia dialógu. 

Tlačiť názvy

V praxi je želateľné, aby riadková legenda tabuľky sa opakovala na začiatku každej vytlačenej strany. Niektoré tabuľky sú nielen dlhé, ale aj široké, napr. peňažný denník. Vtedy je dobré opakovať na každej strane niektorý stĺpec (najčastejšie stĺpcovú legendu). To všetko môžeme určiť v textových poliach s názvami:

1. Hore opakovať riadky. 

2. Vľavo opakovať stĺpce.

Tlačiť

Zaškrtávacími políčkami vyberáte, či sa budú tlačiť Mriežky, Nadpisy riadkov a stĺpcov, Komentáre a ako sa bude tlačiť farebne alebo Čiernobielo, normálnou alebo Konceptovou kvalitou. Ak ste sa rozhodli tlačiť komentáre, môžete si vybrať, či sa zobrazia na konci hárku, alebo podľa zobrazenia na hárku.

Poradie strán

Prepínačom rozhodnete, v akom poradí sa strany očíslujú a teda aj vytlačia. Môžete vybrať jednu z dvoch možností:

1. Nadol, potom priečne.
2. Priečne, potom nadol.
10.4 Parametre tlače

Spustenie tlače


Tlač odštartujete tlačidlom alebo príkazom Tlačiť. Ak použijete príkaz, tak pred samotnou tlačou sa otvorí okno Tlačiť. 

Okno Tlačiť

V tomto okne môžete nastaviť nasledujúce parametre tlače, ktoré už poznáme z Wordu:

Názov tlačiarne


Umožňuje vybrať tlačiareň z viacerých možných. Najčastejšie použijeme predvolenú tlačiareň.

Vlastnosti tlačiarne


Orientácia papiera na výšku alebo na šírku, Poradie strán, Výber zásobníka papiera na tlačiarni a ďalšie rozšírené možnosti tlačiarne.

Tlač do súboru


Tlačiť sa bude do tlačového súboru s príponou .prn, ktorý môžeme preniesť na iný počítač (napríklad cez disketu) a až tam sa tlačový súbor pošle na tlačiareň.

Rozsah tlače


Môžete si vybrať, či chcete tlačiť Všetko, alebo len strany v určitom rozsahu, teda Strany od–do.
Čo tlačiť


Výber strán, Aktuálny hárok, alebo Celý zošit.

Počet kópii


Táto voľba je jasná.

Zoradiť


Spôsob zoradenia je zrejmý z názornej ukážky.

